16.05.2023.

**“LeCoLe” projekta ietvaros izveidoti raidieraksti un atbalsta materiāli par koprades mācīšanās pieejām**

“LeCoLe” projekta partneri no Portugāles, Islandes, Īrijas, Grieķijas un Latvijas ir izveidojuši septiņu raidierakstu sēriju  un atbalsta materiālu, kas iepazīstina ar dažādām koprades mācīšanās pieejām projekta dalībvalstīs, dod iespēju dzirdēt pedagogu un skolēnu pārdomas par pašvadīta mācību procesa ieguvumiem un šķēršļiem, kā arī mudina pašiem izmēģināt jaunas metodes ikdienas mācību darbā.

Viens no Erasmus+ projekta “LeCoLe” jeb “Skolēni – mācību procesa līdzautori” mērķiem ir iepazīstināt izglītības jomas praktiķus ar labās prakses piemēriem, kā veidot mācību vidi, kas veicinātu skolēnu pašvadītu mācīšanos, līdzatbildību par mācību procesa plānošanu, īstenošanu un novērtēšanu skolā un ārpus tās, un mācīšanos vienam no otra.

Raidierakstu cikls oriģinālvalodās un angļu valodā pieejams [YouTube](https://www.youtube.com/@projectlecole/playlists" \t "_blank) un [Spotify](https://open.spotify.com/show/3i7gaXoxnGm7fF9JLBsrp6" \t "_blank). Raidierakstu atbalsta materiāls [pieejams šeit](https://www.visc.gov.lv/lv/media/20804/download?attachment). Vairāk par projektu “LeCoLe” var uzzināt [VISC tīmekļa vietnē](https://www.visc.gov.lv/lv/projekts/projekts-lecole) un [projekta tīmekļa vietnē](https://lecole.hi.is/).